
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект: Цех за месопреработка в гр. Берковица, ул. „Казаните“ № 1, с оператор „Монтком” ООД, гр. Берковица
Дата на извършване на проверката: 20.06.2017 г.

Място на извършване на проверката: гр. Берковица, ул. „Казаните“ № 1
Проверени компоненти и фактори на околната среда:
· Отпадъци
· Въздух

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за управление на отпадъците (ЗУО) и подзаконовите му нормативни актове; 
· Закон за чистотата на атмосферния въздух (ЗЧАВ) и подзаконовите му нормативни актове.
Извършени дейности:

С писмо на РИОСВ – Монтана, операторът е уведомен за датата на проверката, към което е приложена Заповед № РД-174/19.06.2017 г. на директора на РИОСВ – Монтана за извършване на комплексна проверка на място на обект цех за месопреработка в гр. Берковица, ул. „Казаните“    № 1, с оператор „Монтком” ООД, гр. Берковица
На 20.06.2017 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2017 г. и Заповед № РД-174/19.06.2017 г. на директора на РИОСВ – Монтана се извърши проверка на обекта и беше съставен Констативен протокол № КПКД-39/20.06.2017 г.
Проверени са:
· Климатични инсталации;
· Документи и данни, свързани със законовите и подзаконови нормативни актове по околна среда.
Констативна част:
Основна дейност на дружеството на обекта – месопреработка.
1. Фактор „Отпадъци”
Проверката е по чл. 14 и чл. 59 от Закона за управление на отпадъците (ЗУО) и Наредбата за оределяне на реда и размера за заплащане на продуктова такса приета с ПМС № 76/2016 г.
Като лице, което пуска на вътрешния пазар малотрайни и трайни месни колбаси и месни заготовки в опаковки от пластмаса, хартия и стреч фолиа, дружеството изпълнява задълженията си по чл. 14, ал. 2, т. 2 от ЗУО като заплаща на ПУДООС продуктови такси. Представени са актуални счетоводни документи и отчетна документация за платените продуктови такси, изготвени съгласно изискванията на Наредбата за оределяне на реда и размера за заплащане на продуктова такса
2. Компонент „Въздух”
Дружеството експлоатира климатични инсталации за технологични нужди, които попадат в обхвата на контрол на Регламент (ЕС) № 517/2014 г. и Наредба № 1/17.02.2017 г. за реда и начина за обучение и издаване на документи за правоспособност на лица, извършващи дейности с оборудване, съдържащо флуорсъдържащи парникови газове, както и за документирането и отчитането на емисиите на флуорсъдържащи парникови газове (обн. ДВ, бр. 20/08.03.2017 г.). В законоустановения срок е представен в РИОСВ – Монтана годишен отчет за 2016 г. за броя на хладилните инсталации и количествата фреон в тях. Проверката за течове, херметичност и поддръжка на инсталациите се извършва от сертифициран хладилен техник. На обекта няма констатирани други организирани и/или неорганизирани емисии в атмосферния въздух, подлежащи на контрол по ЗЧАВ и подзаконовите му нормативни актове.
Заключение:
Операторът е изпълнило всички задължения, които има в съответствие с екологичното законодателство по компоненти „Въздух” и фактор „Отпадъци”.
От извършената проверката няма дадени предписания.

Приоритети за последваща контролна дейност:
· Законосъобразно управление на отпадъците.
· Законосъобразно управление на въздуха.

